  Майя Бывальцева Ижкарысь дышетскисьёс робототехникая Росси олимпиадалэн творчествоя люкетаз вормисе потӥзы. Солэн йылпумъян люкетэз Татарстанысь Иннополисын ортчиз. 51 улосвылъёсысь 670 адями сизьым люкетъёсын вожвылъяськизы. Устооссэ бырйизы эркын категориын, WRO регламентъёсъя, студентъёслэназ, творчествоя, вуя, роботъёслэн футболзыя но робототраффикъя, ивортэ Ижкар администрацилэн пресс-службаез. Олимпиадалы йылпумъянъёсъя, «Интернет вещей: здравоохранение» вожвылъяськонын вормисе потӥз Ижкарысь НорМиК команда, отчы пыризы Нылпи творчествоя двореце ветлӥсьёс Максим Норин но Евгений Шкляев. Робототехникая Росси олимпиада улсын ик Роботъёслэн дунневыл олимпиадазылэн (World Robot Olympiad, WRO) Росси люкетэз ортче, отын вормисьёс Россилэсь данзэ утёзы калыккуспо финалын Индиын. Тегъёс: Науканотехника Дышетон Ижкар Удмуртия пиналъёс  